18. ΝΟΜΟΘΕΤ.ΔΙΑΤΑΓΜΑ υπ’ αριθ. 217 της 4/5 Οκτ. 1973 (ΦΕΚ Α΄270) Περί συστάσεως θέσεων επί συμβάσει εργασίας Ιδιωτικού Δικαίου και προσλήψεως προσωπικού υπό των Υπηρεσιών Γεωργίας του Υπουργείου Εθνικής Οικονομίας. Άρθρ.1.-(Προστίθενται θέσεις επί συμβάσει ιδιωτικού δικαίου. Βλ.ήδη άρθρ. 205 Π.Δ. 433/1977, ανωτ. σελ. 32, 189). Άρθρ.2.-1.Δια την αντιμετώπισιν εκτάκτων και επειγουσών εποχιακών αναγκών των Υπηρεσιών Γεωργίας, επιτρέπεται η πρόσληψις προσωπικού επί συμβάσει εργασίας ιδιωτικού δικαίου των κάτωθι ειδικοτήτων, επί χρόνον μη υπερβαίνοντα τους εννέα μήνας κατ’ έτος και μέχρι 31ης Δεκ. 1978, μέχρι 120 οδηγών αυτοκινήτων, 350 χειριστών μηχανημάτων υπαίθρου, 100 ειδικευμένων τεχνιτών, συνεργείων, εργοστασίων, εργαστηρίων, αντλιοστασίων, 60 οδηγών – χειριστών πυροσβεστικών μέσων, 100 εργοδηγών και επιστατών έργων εμπειροτεχνών και, 1.500 εργατοτεχνιτών των λοιπών υπό των ως άνω Υπηρεσιών χρησιμοποιουμένων κατηγοριών προσωπικού, δια τα υπ’ αυτών δι’ αυτεπιστασίας εκτελούμενα έργα και εργασίας. 2.Δι’ αποφάσεως του Υπουργού Εθνικής Οικονομίας, δημοσιευομένης δια της Εφημερίδος της Κυβερνήσεως, κατανέμεται το ως άνω εποχιακώς απασχολούμενον προσωπικόν εις τας Υπηρεσίας Γεωργίας, αναλόγως των υπηρεσιακών αναγκών τούτων, η δε πρόσληψις του προσωπικού τούτου ενεργείται δια πράξεως του οικείου Νομάρχου, κατόπιν εισηγήσεως των κατά τόπους αντιστοίχων Υπηρεσιών, τηρουμένης της διαδικασίας επιλογής. 3.Οι κατά την παρ. 1 προσλαμβανόμενοι απολύονται, άμα τη λήξει της συναφθείσης συμβάσεως εργασίας, αυτοδικαίως άνευ δικαιώματος απολήψεως οιασδήποτε αποζημιώσεως εκ της αιτίας ταύτης. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 